Štátny pedagogický ústav
Pluhová 8
830 00 Bratislava

Účastník ZPC	
Meno, priezvisko, titul:	Beata Menzlová, Ing.	
Úsek:	Štátny pedagogický ústav, 	
	
Zahraničná pracovná cesta	
Miesto konania – štát, mesto:	Česká republika, Praha	
Organizátor:	NIDV	
Termín:	01.03.– 02. 03. 2016	
Účel:	Výmena skúseností a dohodnutie tém na ďalšiu spoluprácu	
Rokovací jazyk:	český jazyk	
	
Rámcový program

01.03.2016	13:00 – 16:30	Jednanie jazykovej sekcie
-	Guľatý stôl k aktuálnym témam jazykového vzdelávania
18:00-21.00      Pracovná večera
02.03.2016	10:00 – 14:00	Práce v sekciách
                                    - Jazyková sekcia – Digitální technologie a blended learning ve výuce CJ
                                    - Sekcia ZUŠ – Guľatý stôl – diskusné fórum k ZUŠ v ČR a SR, predstavenie systému a možnosti spolupráce
15:00 – 17:00	Návšteva Francúzskeho inštitútu – spolupráca s NIDV
17:00            Odjazd z Prahy
22:30	príchod do Bratislava
	
Stručný priebeh	
Pracovníčky oddelenia pre cudzie jazyky sa zúčastnili práce v sekciách – Okrúhly stôl k aktuálnym témam jazykového vzdelávania dňa 1. 3. 2016.  Cieľom okrúhleho stola bolo prezentovanie aktuálnych aktivít rôznych subjektov v nadväznosti na priority jazykového vzdelávania v ČR a SR a diskusia o možnosti podpory jazykového vzdelávania. V programe vystúpili zástupcovia MŠMT a NIDV v Prahe, zástupca Európskej komisie, zástupcovia spoločností Open Learning a DynEd, a ďalší. Pracovníčky oddelenia pre cudzie jazyky, ŠPÚ prezentovali informácie o aktuálnych úlohách riešených v rámci cudzojazyčného vzdelávania v ŠPÚ a taktiež o projektoch experimentálneho overovania. Predstavili akreditované programy inovačného vzdelávania – Metóda CLIL vo vyučovaní všeobecnovzdelávacích predmetov v základnej škole – teoretický a praktický modul a výsledky a skúsenosti so zavádzaním metodiky CLIL na Slovensku.
Dňa 2. 3. 2016 sa pracovníčky oddelenia pre cudzie jazyky zúčastnili zasadnutia a školenia krajských garantov vzdelávania učiteľov cudzích jazykov. V programe vystúpila tajomníčka NIDV, ďalej hlavná garantka jazykového vzdelávania. Vzdelávanie bolo zamerané na digitalizáciu jazykového vzdelávania a nové možnosti v učení cudzích jazykov, úlohe učiteľa cudzích jazykov a modelom blended learningu pilotovaného v Českej republike. 
Následne sa pracovníčky oddelenia pre cudzie jazyky spoločne s tajomníčkou NIDV zúčastnili rokovania vo Francúzskom inštitúte. Na stretnutí s atašé pre francúzsky jazyk bol predstavený projekt MŠMT, Českej televízie a Francúzskeho inštitútu s názvom Francúzština s bielou pani. Cieľom projektu bolo priblížiť deťom hravou formou francúzsky jazyk. Na základe krátkych sekvencií rozprávok o bielej pani si žiaci môžu rozvíjať cudzojazyčné kompetencie a jazykové činnosti a stratégie. 
Počas pracovných rokovaní so zástupcami NIDV sa diskutovalo o forme budúcej spolupráce medzi NIDV a ŠPÚ v oblasti cudzích jazykov.
  	
Odporúčania a závery	
Nadviazať formálne partnerské kontakty s NIDV ako PRO MŠMTV ČR  (dohoda o spolupráci na konkrétnych aktivitách)

Odporúčania za cudzie jazyky
V rámci vyučovania cudzích jazykov:
- podporovať viacjazyčnosť na všetkých stupňoch vzdelávania,
- zavádzať jazykovú propedeutiku,
- venovať pozornosť meniacej sa úlohe učiteľa vo vyučovaní cudzích jazykov,
- venovať pozornosť meniacim sa potrebám žiakov vo vzťahu k digitalizácii jazykového vzdelávania,
- podporovať inovatívne vyučovacie metódy s cieľom rozvíjať cudzojazyčné kompetencie pre praktický život a budúce zamestnanie.

Závery z rokovania za cudzie jazyky:
Na základe uzatvorenej dohody o spolupráci medzi NIDV a ŠPÚ presne špecifikovať spoločný projekt zameraný na metodiku CLIL (zameranie, grantová schéma, časový harmonogram, financovanie, partneri, výstupy).
Súčasné výzvy jazykového vzdelávania. Ako ďalej? v Starej Lesnej, 29.4.2016 - konkretizácia úloh, organizačného a personálneho obsadenia účastníkov za NIDV a MŠMT, ktoré sú spoluorganizátorom uvedenej konferencie. 	
Očakávaný prínos	
Spoluprácou a výmenou skúseností medzi odborníkmi oboch krajín sa prispeje k tvorbe kvalitnejších dokumentov.	
Prehľad prinesenej dokumentácie a miesto jej uloženia	
	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva www.minedu.sk.	
	
Súhlasím so zverejnením správy na internete.	
Správu vypracoval:  Katarína Bockaničová, Beata Menzlová	
Dátum: 13.03.2016	
Správu schválil: Mgr. Petra Fridrichová, PhD., riaditeľka ŠPÚ